

**KLAIPĖDOS MIESTO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**DĖL VIETOVĖS LYGMENS TERITORIJŲ PLANAVIMO DOKUMENTO KOREKTŪROS RENGIMO TIKSLŲ**

Nr.

Klaipėda

Vadovaudamasis Lietuvos Respublikos teritorijų planavimo įstatymo 24 straipsnio 5 dalimi ir Klaipėdos miesto savivaldybės administracijos direktoriaus 2020 m. kovo 20 d. įsakymu Nr. AD2‑541 „Dėl pritarimo vietovės lygmens teritorijų planavimo dokumento koregavimo iniciatyvai“:

1. Nustatau, kad pradedama rengti vietovės lygmens teritorijų planavimo dokumento – žemės sklypo Liepų g. 48, 50 detaliojo plano, patvirtinto Klaipėdos miesto savivaldybės valdybos 2001 m. lapkričio 15 d. sprendimu Nr. 554 „Dėl žemės sklypo Liepų g. 48, 50 detaliojo plano patvirtinimo“, korektūra suplanuotos teritorijos dalyje – žemės sklypams Liepų g. 50A, 50B, 50C, 50D, Danės g. 45. Korektūros rengimo tikslai – detalizuojant bendrojo plano sprendinius, nepažeidžiant įstatymų ir kitų teisės aktų reikalavimų, aukštesnio lygmens kompleksinio ar specialiojo teritorijų planavimo dokumentų sprendinių, nekeičiant pagrindinės žemės naudojimo paskirties, pertvarkyti žemės sklypus. Koreguoti ir nustatyti teritorijos naudojimo reglamentus. Įvertinti esamus ir perspektyvinius eismo srautus, nustatyti susisiekimo ir inžinerinių komunikacijų koridorių ribas. Spręsti susisiekimo infrastruktūros plėtrą, apimant ne mažiau kaip Liepų, Danės bei Fabrikų skersgatvio gatvių ribas, ties planuojamais sklypais sudarant teritorijų planavimo dokumento sprendinių įgyvendinimo sutartį jų rekonstravimui. Esant galimybei suformuoti įsiterpusį laisvos valstybinės žemės sklypą, jį prijungiant prie formuojamo sklypo.

2. Įpareigoju Urbanistikos skyrių parengti planavimo darbų programą ir teritorijų planavimo proceso inicijavimo sutarties projektą bei pateikti teritorijų planavimo dokumento korektūros rengimo iniciatoriui UAB  „Klaipėdos statybinės medžiagos“.

3. Įpareigoju Urbanistikos skyrių paskelbti šį įsakymą Klaipėdos miesto savivaldybės interneto svetainėje ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (TPDRIS).

Šis įsakymas gali būti skundžiamas Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio įsakymo paskelbimo dienos.

|  |  |
| --- | --- |
| Savivaldybės administracijos direktorius  | Gintaras Neniškis |